Cuneiform Tablet ATHE 62
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma im-dì-DINGIR en-nam-be-lúm ù a-šùr-ṣú-lu-li-ma a-na PUZUR₄-a-šùr qí-bi-ma i-na 2 me-at 45 TÚG.ḪI.A qá-dì ša kà-ṣa-ri ša šé-ep a-mur-IŠTAR ŠÀ.BA 3 TÚG ša a-ki-dì-e i-na ḫa-ḫi-im É DUMU e-mì-kà e-zi-ib ù <gap> 3 TÚG la-ḫu-pu-tim a-ni ú-šé-ri-ba-am ší-ti ṣú-ba-ti-kà 2 me-at 39 TÚG a-na É.GAL-lim e-ru-bu ŠÀ.BA 12 ni-is-ḫa-tum 23 TÚG 10-tum iš-té-en É.GAL-lúm a-na ší-mì-im il₅-qé 38 TÚG i-na É kà-ri-im i-na-pu-lu-ni-kum ší-ti ṣú-ba-tí-kà qá-dì ša kà-ṣa-ri 1 me-at 66 TÚG.ḪI.A ša šé-ep a-mur-IŠTAR iz-ku-ú-nim-ma i-ba-ší-ú i-na 1 me-at 10 TÚG.ḪI.A ša šé-ep i-dì-{d}IŠKUR a-na É.GAL-lim e-ru-bu 5.5 TÚG ni-is-ḫa-tum 0.83333 GÍN KÙ.BABBAR ta-na-pá-al 10.5 TÚG 10-tum iš-te-en É.GAL-lúm a-na ší-mì-im il₅-qé 18.5 GÍN KÙ.BABBAR ḫu-lu-qá-e ta-na-pá-al 2 TÚG i-na É kà-ri-im i-na-pu-lu ší-ti ṣú-ba-ti-kà 92 TÚG ša šé-ep i-dì-{d}IŠKUR qá-dì ša kà-ṣa-ri iz-ku-ú-ma i-ba-ší-ú <gap> pá-zu-ur-tù-šu DUMU èr-ra-a a-ṣé-er pu-šu-ke-en₆ ú-šé-ri-a-ma pá-zu-ur-tù-šu i-ṣí-bi-it-ma pu-šu-ke-en₆ É.GAL-lúm iṣ-ba-at-ma a-na ki-šé-er-ší-im i-dì ma-ṣa-ra-tum da-na a-na lu-ḫu-sà-ti-a ḫu-ra-ma ša-lá-aḫ-šu-a ù a-na ma-ti-ša a-dì ša pá-zu-ur-tim ru-ba-tum ta-áš-pur-ma e-na-tum na-ad-a a-pu-tum mì-ma lá tù-pá-za-ar šu-ma a-na ti-mì-il₅-ki-a te₉-ti-qám a-ší-a-kà <gap> ša tù-šé-ta-qá-ni i-na be-tim SIG₅ i-na ti-mì-il₅-ki-a e-zi-ib-ma ù iš-te₉-en i-na ṣú-ḫa-ri-kà ša ki qá-qí-dì-kà e-zi-ib-ma ù a-ta et-qám-ma a-na-kam lu ni-im-lik ù šu-ma ma-ma-an a-dì-i KÙ.BABBAR 1 GÍN ma-lá ti-šu ú-ma-ga-ar-kà um-ma šu-ut-ma lu AN.NA lu TÚG.ḪI.A dì-nam-ma lu-pá-ze-er-ma a-na-ku ma-aṣ-a-ku lá ta-da-an qá-tum i qá-tim a-ma ša-ak-na-at-kum